Ľudmila Várossová

Ľudmila Várossová (* 2. apríl 1956, Bratislava) je slovenská kostýmová výtvarníčka. Úspešne sa uplatnila v divadle, televízii aj vo filmovej tvorbe. Osobitý výtvarný štýl, zmysel pre dramatický koncept, či remeselná erudovanosť ju predurčili predovšetkým pre hudobnodramatické umenie. 

Maturovala na Strednej škole umeleckého priemyslu, v rokoch 1975 – 1977 študovala  na Katedre bábkarskej scénografie Akadémii múzických umení v Prahe a v roku 1980 absolvovala štúdium scénického a kostýmového výtvarníctva na bratislavskej Vysokej škole múzických umení u profesora Ladislava Vychodila. Doposiaľ (2021) vytvorila kostýmy do takmer 200 divadelných predstavení, množstva inscenácií a filmov. 

V 80-tych rokoch sa jej nezameniteľný rukopis prezentoval najmä v televíznych inscenáciách v réžii Martina Kákoša a Jozefa Bednárika a v divadelných predstaveniach Divadla Andreja Bagara v Nitre. Od 90-tych rokov sa začala systematicky venovať hudobnému divadlu, kde sa jej jej práca vyznačuje monumentálnosťou výtvarnej optiky a rafinovaným kombinovaním historických štýlov s modernými výtvarnými postupmi. 

Jej kostýmové výpravy nesú okrem formy aj silné významové posolstvo (opera Faust a Margaréta, muzikál Fidlikant na streche). 

Spolupracuje so slovenskými a českými divadlami najmä pre operné, muzikálové a baletné súbory. K režisérom, s ktorými spolupracovala patria: Jozef Bednárik, Martin Kákoš, Miroslav Fischer, Libor Vaculík, Emil Horváth ml., Pavol Smolík, Martin Bendik, Juraj Jakubisko, Ondrej Šoth, Ján Ďurovčík, Mário Radačovský, Jaroslav Moravčík, Peter Oravec a ďalší. Jej výtvarné návrhy a kostýmové realizácie sú často prezentované na scénografických kolektívnych či autorských výstavách.

Ocenenia 
Mnohé z inscenácií, na ktorých spolupracovala boli ocenené (Faust a Margaréta, Romeo a Júlia, Fidlikant na streche, Johanka z Arku atď.) Za televízny film Germinie (1997) získala v STV výročnú cenu. Päťkrát bola nominovaná na divadelné ocenenia Dosky, v roku 2017 sa stala laureátkou Ceny ministra kultúry v oblasti profesionálneho umenia.

Výber z divadelných inscenácii

opery 
G. Verdi. Aida, réžia P. Smolík, SND 2020

A. Dvořák: Rusalka, r. M.Kákoš, SND 2020

G. Puccini: Tosca, r. M. Bendik, SND 2018

W. A. Mozart: Únos so serailu, r. J. Ďurovčík, SND 2017

V. Bellini: Puritáni, r. P. Smolík, SND 2010

B. Britten: Kominárik, r. J. Uličiansky, SND 2010

E. Suchoň: Svätopluk, r. J. Jakubisko, SND 2008

G. Puccini: Turandot, r. J. Bednárik, SND 2006

T. Frešo : Martin a slnko, r. P. Smolík, SND 2006

G. Verdi: Maškarný bál, r. P. Smolík, SND 2004

A. Dvořák: Vanda, r. V. Darjanin, ND Praha 2004

G. Rossini: Popoluška, r. J. Bednárik, SND 2003

B. Smetana: Hubička, r. P. Smolík, SND 2003

U. Giordano: Andrea Chenier, r. G. Montavon, SND 2002

W. A. Mozart: Don Giovanni, r. J .Bednárik, SND 2001

A .Thomas:  Hamlet, r. P. Smolík, SND 2000

G.  Donizetti: Nápoj lásky, r. P. Smolík, SND 2000

G. Bizet:  Carmen ,r. J.Bednárik, ND Praha 1999

E. Suchoň: Krútňava, SND 1999

G. Verdi: Falstaff, r. P. Smolík, SND 1999

G. Verdi: Don Carlos, r. J. Bednárik, SND 1997

A. Boito: Mefistofeles, r. M. Fischer, SND 1996

C. Debussy: Pelléas a Mélisanda, r. M. Fischer, SND 1995

Ch. Gounod: Romeo a Julie, r. J. Bednárik, ND Praha 1993

J. Offenbach: Hoffmannove poviedky, r. J. Bednárik, SND 1992

Ch. Gounod: Faust a Margaréta, r. J. Bednárik, SND 1989

muzikály 
C. M. Schonberg: Bedári, r. M. Zamora, DNS Bratislava 2019

C. Porter: Anything Goes, r. P. Oravec, NDM Ostrava 2019

A. L.Webber: Cats, r. G. Petráková, DNS Bratislava 2016

V Pateidl: Tisícročná včela, r. M. Kákoš, DAB 2013

G. Presgurvic. Romeo a Júlia,r. J. Ďurovčík, DNS 2013

G. Dušík: Quo vadis, r. M. Kákoš, DJZ Prešov, 2011

G. Dušík: František z Assisi, r. M. Kákoš, DNS Bratislava 2009

M. Brooks: Producenti, r. A. Hryc, 2008

O. Soukup: Elixír života, r. J. Bednárik, Ta Fantastika 2005

J. Kander: Kabaret, r. J. Bednárik, DAB 2004

D. Yazbek:  Donaha!,r. J. Bednárik, DNS Bratislava 2004

J. Herman: Klietka bláznov, r. J. Bednárik, DNS Bratislava 2002

N. Kazantzakis: Grék Zorba, r. J. Bednárik, DAB 2001

O. Soukup: Johanka z Arku, r. J. Bednárik, Ta Fantastika Praha 2000

H. Leško: Báthoryčka. r. M. Kákoš, DAB 2000

J. Bock: Fidlikant na streche, r. J. Bednárik, DAB 1998

A. L. Webber: Jozef a jeho zázračný farebný plášť, r. J. Bednárik, DNS Bratislava 1994

balety 
O. Šoth: Chaplin, r. O. Šoth, ŠDKE Košice 2017

P. I. Čajkovskij: Spiaca krásavica, ch . B. Juldašev, ND Brno 2017,

G. Bizet – R. Ščedrin: Carmen, ch. M Radačovský. DJKT Plzeň, 2016

P. I. Čajkovskij: Luskáčik, ch. a r. Fernand Nault, SND 2009

P. Malásek: Fantom opery, ch. L. Vaculík, Štátna opera Praha 2008

P. I. Čajkovskij: Labutie jazero, ch. P.Ďumbala, Štátna opera Praha 2007

A. Ch. Adam: Korzár, ch. R. G. Avnikjan, SND 2005

I. Stravinskij: Svätenie jari, ch. J. Ďurovčík, SND 2000

P. Malásek: Někdo to rád horké, ch. L. Vaculík, ND Praha 1994

P. Malásek: Malý pan Friedemann – Psycho, r. J. Bednárik, ch. L. Vaculík, ND Praha 1993

Referencie

Externé odkazy 
 Ľudmila Várossová - Sme
 Ľudmila Várossová - Národná obroda 
Ľudmila Várossová: Divadelný kostým nesie vonkajšie znaky stavu človekaOpera Slovakia

Osobnosti z Bratislavy
Slovenskí výtvarníci